CELEX: 32022D0997
Language: lv
Date: 2022-04-07 00:00:00
Title: Padomes Lēmums (ES) 2022/997 (2022. gada 7. aprīlis) par nostāju, kas Eiropas Savienības vārdā jāieņem Stokholmas Konvencijas par noturīgajiem organiskajiem piesārņotājiem Pušu konferences desmitajā sanāksmē attiecībā uz priekšlikumu grozīt minētās konvencijas A pielikumu

27.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 168/63
               
            
         PADOMES LĒMUMS (ES) 2022/997
         (2022. gada 7. aprīlis)
         par nostāju, kas Eiropas Savienības vārdā jāieņem Stokholmas Konvencijas par noturīgajiem organiskajiem piesārņotājiem Pušu konferences desmitajā sanāksmē attiecībā uz priekšlikumu grozīt minētās konvencijas A pielikumu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Stokholmas Konvencija par noturīgajiem organiskajiem piesārņotājiem (“Konvencija”) stājās spēkā 2004. gada 17. maijā un Savienības vārdā tika noslēgta ar Padomes Lēmumu 2006/507/EK (1).
                  
               
                     (2)
                  
                  
                     Savienībā Konvenciju īsteno ar Eiropas Parlamenta un Padomes Regulu (ES) 2019/1021 (2).
                  
               
                     (3)
                  
                  
                     Ievērojot Konvencijas 8. pantu, Konvencijas Pušu konference Konvencijas A, B un/vai C pielikuma sarakstos var iekļaut ķimikālijas un noteikt ar šādām ķimikālijām saistītos kontroles pasākumus.
                  
               
                     (4)
                  
                  
                     Paredzams, ka Konvencijas Pušu konference tās desmitajā sanāksmē pieņems lēmumu par jaunu ķimikāliju iekļaušanu Konvencijas A pielikumā.
                  
               
                     (5)
                  
                  
                     Lai aizsargātu cilvēka veselību un vidi no perfluorheksānsulfonskābes (PFHxS), tās sāļu un ar PFHxS saistītu savienojumu turpmākas izdalīšanās, minēto ķimikāliju ražošana un izmantošana jāsamazina vai jāizbeidz pasaules mērogā un jāatbalsta to iekļaušana attiecīgajos Konvencijas pielikumos.
                  
               
                     (6)
                  
                  
                     Ir lietderīgi noteikt nostāju, kas Savienības vārdā ir jāieņem Pušu konferences desmitajā sanāksmē attiecībā uz grozījumiem Konvencijas A pielikumā, jo minētie grozījumi būs Savienībai saistoši,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Stokholmas Konvencijas par noturīgajiem organiskajiem piesārņotājiem Pušu konferences desmitajā sanāksmē, ir atbalstīt perfluorheksānsulfonskābes (PFHxS), tās sāļu un ar PFHxS saistītu savienojumu iekļaušanu Konvencijas A pielikumā, ņemot vērā Noturīgo organisko piesārņotāju izvērtēšanas komitejas attiecīgos ieteikumus bez īpašiem izņēmumiem.
         
         
            2. pants
            Atkarībā no norisēm Konvencijas Pušu konferences desmitajā sanāksmē Savienības pārstāvji, apspriežoties ar dalībvalstīm, koordinācijas sanāksmēs uz vietas var vienoties par 1. pantā minētās nostājas precizēšanu bez jauna Padomes lēmuma.
         
         
            3. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 7. aprīlī
            
               
                  Padomes vārdā –
               
               
                  priekšsēdētājs
               
               J. DENORMANDIE
            
         
         
            (1)  Padomes Lēmums 2006/507/EK (2004. gada 14. oktobris) par to, kā Eiropas Kopienas vārdā noslēdz Stokholmas Konvenciju par noturīgajiem organiskajiem piesārņotājiem (OV L 209, 31.7.2006., 1. lpp.).
         
            (2)  Eiropas Parlamenta un Padomes Regula (ES) 2019/1021 (2019. gada 20. jūnijs) par noturīgiem organiskajiem piesārņotājiem (OV L 169, 25.6.2019., 45. lpp.).